ବଲାଙ୍ଗିର, ଅକ୍ଟୋବର ୨୯ (ଲୋକାଲ ୱାୟାର): ବଲାଙ୍ଗୀର ଜିଲ୍ଲା ଦେଓଗାଁ ବ୍ଲକ ଅଧୀନରେ ଥିବା ଗାଁଗୁଡ଼ିକର ଚାଷୀ ଓ ଯୁବପିଢ଼ି କୃଷି ସଙ୍କଟ କିମ୍ବା ବେରୋଜଗାରୀ ଭଳି ସମସ୍ୟାର ସଫଳ ମୁକାବିଲା କରି ଉଦାହରଣ ପାଲଟିଛନ୍ତି । ହାଟ (ସାପ୍ତାହିକ ବଜାର)ର ସୁଯୋଗ ନେଇ ସେମାନେ ଏବେ ନିଜ ହଜି ଯାଇଥିବା ହସ ଓ ସମୃଦ୍ଧି ଫେରାଇ ଆଣି ପାରିଛନ୍ତି ।
ଏଠାରୁ ୨୦ କିଲୋମିଟର ଦୂରରେ ନିର୍ଦ୍ଦିଷ୍ଟ ସ୍ଥାନରେ ଗତ ଦୁଇ ବର୍ଷ ହେଲା ବୁଧବାର ବସୁଥିବା ଅର୍ଦ୍ଦା ସାପ୍ତାହିକ ହାଟ ଚାଷୀ ଓ ଯୁବକମାନଙ୍କ ପାଇଁ ରୋଜଗାର ସୃଷ୍ଟିର ମାଧ୍ୟମ ପାଲଟିଛି ।
କୃଷି ଉତ୍ପାଦ ଠାରୁ ଆରମ୍ଭ କରି ମୁଣ୍ଡ କଣ୍ଟା, ଗ୍ରାମୀଣ ଜୀବନଶୈଳୀ ପାଇଁ ଆବଶ୍ୟକ ପ୍ରାୟ ସମସ୍ତ ପ୍ରକାର ସାମଗ୍ରୀ ଏହି ହାଟରେ ମିଳେ ।
ଭୀମପାହାଡ଼ କୃଷକ ଉତ୍ପାଦକ କମ୍ପାନୀ ଲିମିଟେଡ଼ ଦ୍ୱାରା ପରିଚାଳିତ ଅର୍ଦ୍ଦା ହାଟ ଆଖପାଖ ଅଞ୍ଚଳର ଲୋକ ପନିପରିବା, କୃଷି ଯନ୍ତ୍ରପାତି କିମ୍ବା ଚିରା ଡ୍ରେସ ସିଲାଇ ଲାଗି ଦରଜୀ କିମ୍ବା ଜୋତା ସଜାଡ଼ିବା ପାଇଁ ମୋଚି ପାଖକୁ ହାଟକୁ ଆସିଥାନ୍ତି ।
ହାଟରେ ବହୁ ଗୁରୁତ୍ୱପୂର୍ଣ୍ଣ ଘଟଣାବଳୀ ନଜରରେ ପଡ଼େ । ସାଧାରଣତଃ ହାଟ ଗ୍ରାମାଞ୍ଚଳର କୃଷକମାନଙ୍କ ଆର୍ଥିକ ସ୍ଥିତି ସୁଧାରିବା, ଗ୍ରାମୀଣ ଉଦ୍ୟୋଗ ବିକଶିତ କରିବା ସହ ଅନ୍ୟ ବହୁ ଉପାୟରେ ଗ୍ରାମାଞ୍ଚଳର ଲୋକଙ୍କୁ ସାହାଯ୍ୟ କରିବାରେ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରୁଛି ।
ଗ୍ରାମୀଣ ଭାରତରେ ଉପଲବ୍ଧ ବିପଣନର ସମସ୍ତ ମାଧ୍ୟମ ଭିତରୁ ହାଟ ସର୍ବପୁରାତନ । ଆଧୁନିକ ଯୁଗରେ ବିପଣନର ଝଡ଼ଝଞ୍ଜା ସହି ବିଭିନ୍ନ ରାଜ୍ୟରେ ହାଟ ଏବେ ବି ବଞ୍ଚି ରହିଛି ।
ନିର୍ଦ୍ଦିଷ୍ଟ ସ୍ଥାନରେ ବସୁଥିବା ହାଟ ବିଭିନ୍ନ ସାମଗ୍ରୀର ବିସ୍ତୃତ ସମ୍ଭାର ଓ ଗ୍ରାମାଞ୍ଚଳ ଉପଭୋକ୍ତାଙ୍କ ପାଇଁ ଅସରନ୍ତି ସେବାର ଗନ୍ତାଘର । ହାଟକୁ ଗ୍ରାମୀଣ ଭାରତର ଭ୍ରାମ୍ୟମାଣ ସୁପର ମାର୍କେଟ ବୋଲି ମଧ୍ୟ କୁହା ଯାଇଥାଏ ।
ତେବେ ନିର୍ଦ୍ଦିଷ୍ଟ ସାମଗ୍ରୀର ଦୋକାନ ଗଢ଼ି ଉଠିଥିବା ସତ୍ତେ୍ୱ ଅସ୍ଥାୟୀ ବଜାର (ହାଟ) ଗ୍ରାମୀଣ ଅର୍ଥନୀତିରେ ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରୁଛି ।
ସ୍ଥାନୀୟ ଚାଷୀ ସେମାନଙ୍କ ଉତ୍ପାଦିତ ସାମଗ୍ରୀ ବିକିବା ପାଇଁ ସୁଯୋଗ ପାଇବା ସହ ମହିଳାମାନେ ସେମାନଙ୍କ ଦୈନନ୍ଦିନ ଆବଶ୍ୟକତା ପାଇଁ ଦୂରବର୍ତ୍ତୀ ବଜାର କିମ୍ବା ଭୁତିଆର ବାହାଲ, କୁଡାସିଂହା ଓ ଦେଓଗାଁ ହାଟକୁ ଯିବାରେ ହେଉଥିବା ସମସ୍ୟାରୁ ରକ୍ଷା କରିଛି ବୋଲି ଅର୍ଦ୍ଦା ଗାଁର ରାଜଶ୍ରୀ ରଣା କହିଛନ୍ତି ।
ମୁଁ ପ୍ରତି ସପ୍ତାହରେ ଲୁଗା ଦୋକନ ଖୋଲେ ଓ ଭଲ ବେପାର ହେଉଛି । ପୂର୍ବାପେକ୍ଷା ବଜାର ବଢ଼ିଛି । ବହୁ ବେରୋଜଗାର ଯୁବକ ଦୋକାନ ଖୋଲୁଛନ୍ତି ଓ ଭଲ ରୋଜଗାର କରୁଛନ୍ତି ବୋଲି କୁହନ୍ତି ଦୋକାନୀ କାମଦେବ ।
ଅର୍ଦ୍ଦା, ଗାଈବାହାଲ, ସିକୁଆଁ, କୁଡାସିଂହା, କୁଥୁର୍ଲାର ଚାଷୀମାନେ ପରିବା ବିକିବାକୁ ସୁଯୋଗ ପାଉଥିବା ବେଳେ ଏହା ସେମାନଙ୍କୁ ରୋଜଗାର ସୁଯୋଗ ଦେଇଛି ଓ ସେମାନଙ୍କୁ ଦୂର ବଜାରକୁ ଯିବାକୁ ପଡୁନାହିଁ ବୋଲି କହିଛନ୍ତି ହାଟର କୋବି ବ୍ୟବସାୟୀ ଉମାକାନ୍ତ ପଟେଲ ।
ଗ୍ରାହକ ଓ ଦୋକାନୀଙ୍କ ସଂଖ୍ୟା ବଢ଼ିଛି । ଏବେ ପ୍ରାୟ ୨୦୦ ବ୍ୟବସାୟୀ ହାଟରେ ପରିବା, ଶୁଖୁଆ, ଜୋତା ଚପଲ, ଲୁଗା ବିକୁଥିବା ବେଳେ କମାର, ମୋଚି, ଛୋଟ ଉଠା ହୋଟେଲ ଓ ଦୁଇରୁ ତିନି ଲକ୍ଷ ଟଙ୍କାର ବ୍ୟବସାୟ ହେଉଥିବା ଅନ୍ୟାନ୍ୟ ବିଭିନ୍ନ ସାମଗ୍ରୀର ଦୋକାନ ରହିଛି ।
ଅର୍ଦ୍ଦାର ଚାପ ବଗର୍ତି କହିଛନ୍ତି ସାପ୍ତାହିକ ହାଟ ଖୋଲିବା ପରେ ବେରୋଜଗାର ଯୁବକମାନେ ଚାଷ ଆରମ୍ଭ କରିବା ସହ ସେମାନଙ୍କ ଉତ୍ପାଦିତ ସାମଗ୍ରୀ ବିକ୍ରି କରୁଛନ୍ତି । ରୋଜଗାର ଉଦ୍ଦେଶ୍ୟରେ ଅନ୍ୟ ରାଜ୍ୟକୁ ଦାଦନ ଖଟିବାକୁ ଯିବା ଲୋକଙ୍କ ସଂଖ୍ୟା ବେଶ୍ କମିଛି । ତେବେ ବିକ୍ରେତାଙ୍କ ପାଇଁ ବସିବା ସ୍ଥାନ ଓ ଛାତ ତିଆରି ହେଲେ ସେମାନେ ନିରାପଦରେ ବର୍ଷାଦିନେ ବିକ୍ରିବଟା କରିପାରିବେ ।
ଅର୍ଦ୍ଦା ସାପ୍ତାହିତ ହାଟର ସଭାପତି ସୁରୁ ମେହେର କହିଛନ୍ତି ସେ ବଜାରର ରକ୍ଷଣାବେକ୍ଷଣ କରୁଛନ୍ତି ଓ କାହାର ଯେପରି କିଛି ଅସୁବିଧା ନହୁଏ ସେଥିପ୍ରତି ଦୃଷ୍ଟି ରଖିଛନ୍ତି ।
ବଲାଙ୍ଗୀର ଜିଲ୍ଲା କେନ୍ଦ୍ରୀୟ ସମବାୟ ବ୍ୟାଙ୍କର ସଭାପତି ଲକ୍ଷ୍ମଣ ମେହେର କହିଛନ୍ତି ଯେ, ସାପ୍ତାହିକ ହାଟ ଖୋଲିବା ପରେ ଆଖପାଖ ୩୪ଟି ଗାଁର ଆର୍ଥିକ ସ୍ଥିତି ସୁଧୁରିଛି ।
ଚାଷୀ ସେମାନଙ୍କ ସାମଗ୍ରୀ ବିନା ଝଞ୍ଜଟରେ ବିକ୍ରି କରି ପାରୁଛନ୍ତି ଓ ସଙ୍ଗେ ସଙ୍ଗେ ପଇସା ପାଉଛନ୍ତି । ସ୍ଥାନୀୟ ଯୁବକଙ୍କୁ ରୋଜଗାର ଦେବା ସହ ଅର୍ଥନୈତିକ ସ୍ୱାଚ୍ଛନ୍ଦ୍ୟ ପ୍ରଦାନ କରିବା ସହ ଗ୍ରାମୀଣ ଉଦ୍ୟୋଗର ବିକାଶ ଓ ଦାଦନ ସମସ୍ୟା କମାଇବାରେ ଏହା ସାହାଯ୍ୟ କରୁଛି ।
ହାଟରେ ପିଣ୍ଡି ନିର୍ମାଣ, ଛାତ ଓ ବାଉରିଜୋରରୁ ଆସୁଥିବା ବନ୍ୟା ପାଣି ରୋକିବା ପାଇଁ ବନ୍ଧ ନିର୍ମାଣ କରିବାକୁ ଜିଲ୍ଲାପାଳଙ୍କୁ ଅନୁରୋଧ କରିବେ ବୋଲି ସେ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
